96. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 50186 της 26 Φεβρ. /6 Μαρτ. 1997 ( ΦΕΚ Β΄  151) Εφαρμογή προγράμματος χορήγησης άτοκων δανείων από κεφάλαια του ΟΕΚ σε δικαιούχους του, για την αγορά κατοικίας, καθορισμός ποσών δανείων και λοιπών όρων χορήγησης. Έχοντας υπόψη: 1)Τις διατάξεις του Ν. Δ. 2963/54 «Περί ιδρύσεως Αυτονόμου Οργανισμού Εργατικής Κατοικίας». 2)Τις διατάξεις του Κανονισμού «Περί προϋποθέσεων παροχής κατοικίας δανείων υπό του Ε.Ο.Κ.». 3)Τις διατάξεις του άρθρ.37 παρ.6 και 10 του Νόμ. 2224/94 «Ρύθμιση θεμάτων εργασίας, συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων από αυτό Νομικών Προσώπων και άλλες διατάξεις». 4)Το αριθ. 30575//5950 από 16 Δεκ. 1996 έγγραφο του Ο. Ε. Κ. με το οποίο μας υπέβαλε απόσπασμα πρακτικού της αριθ. 76/9. 12. 1996 συνεδριάσεως του Διοικητικού του Συμβουλίου. 5)Το άρθρ. 27 του Νόμ. 2081/1992 και 29Α του Νόμ. 1558/1985 και το γεγονός ότι από τις διατάξεις της απόφασης αυτής προκαλείται δαπάνη σε βάρος του προϋπολογισμού του ΟΕΚ το ύψος της οποίας δεν είναι δυνατόν να προσδιορισθεί. 6)Τη διάταξη του άρθρ. 22 του Νόμ. 2362/1995 «περί Δημοσίου Λογιστικού, ελέγχου των δαπανών του Κράτους και άλλες διατάξεις». 7)Την αριθ. 1107147/1239/0006Α/4.10.96 απόφαση του Πρωθυπουργού και του Υπουργού Οικονομικών «ανάθεση αρμοδιοτήτων στους Υφυπουργούς Οικονομικών», αποφασίζουμε: 1.Εγκρίνουμε να εφαρμοσθεί από τον οργανισμό Εργατικής Κατοικίας πρόγραμμα χορήγησης σε δικαιούχους του, ατόκων δανείων, από δικά του στεγαστικά κεφάλαια για την αγορά πρώτης κατοικίας. 2.Δικαίωμα υποβολής αιτήσεως στο πρόγραμμα αυτό έχουν οι δικαιούχο της παρ. 2 του άρθρ. 31 του Κανονισμού «περί προϋποθέσεων παροχής κατοικίας και δανείων υπό του ΟΕΚ», δηλαδή οι πολύτεκνοι που προστατεύουν 4 παιδιά και άνω ή 3 παιδιά εκ των οποίων το ένα έχει ποσοστό αναπηρίας 67% και άνω ή δύο προστατευόμενα μέλη της οικογένειάς τους έχουν ποσοστό αναπηρίας 67% και άνω, εφόσον πληρούν τις ελάχιστες ασφαλιστικές και λοιπές προϋποθέσεις του Κανονισμού «Περί προϋποθέσεων παροχής κατοικίας και δανείων υπό του ΟΕΚ». 3.Το πρόγραμμα θα είναι διαρκές. Οι αιτήσεις θα υποβάλλονται στα Περιφερειακά γραφεία του ΟΕΚ και θα συνοδεύονται με τα απαραίτητα δικαιολογητικά όπως έχουν προσδιορισθεί ή θα προσδιορισθούν με απόφαση του Δ. Σ. του ΟΕΚ. 4.Τα ποσά των δανείων καθορίζονται ως εξής: α)Μέχρι 13.000.000 δραχμές για δικαιούχους με 4 προστατευόμενα παιδιά. Το ανωτέρω ποσό προσαυξάνεται κατά 1.000.000 δραχμές για κάθε προστατευόμενο παιδί. β)Μέχρι 13.000.000 δραχμές για δικαιούχους με 3 Προστατευόμενα παιδιά εκ των οποίων το ένα έχει ποσοστό αναπηρίας 67% και άνω. γ)Μέχρι 12.000.000 δρχ. για δικαιούχους που 2 προστατευόμενα μέλη τους έχουν ποσοστό αναπηρίας 67% και άνω. Τα ανωτέρω ποσά θα χορηγηθούν σε όσους δικαιούχους υπογράψουν δανειακή σύμβαση μετά τη δημοσίευση της απόφασης στην Εφημερίδα της Κυβερνήσεως. Το ύψος του δανείου δεν μπορεί να υπερβαίνει την αξία της κατοικίας την αναγραφόμενη στο αγοραστικό συμβόλαιο. 5.Τα ποσά των δανείων θα χορηγούνται όπως παρακάτω: α)Όταν πρόκειται για αγορά έτοιμης κατοικίας με την υπογραφή του δανειστικού συμβολαίου χορηγείται όλο το ποσό, εφ’ όσον δεν απαιτούνται συμπληρωματικές εργασίες. Αν απαιτούνται συμπληρωματικές εργασίες η στεγαστική συνδρομή χορηγείται σε δύο δόσεις. Η πρώτη δόση χορηγείται με την υπογραφή του δανειστικού Συμβολαίου και είναι ίση με το όλο ποσό μείον τη δαπάνη των απαιτουμένων συμπληρωματικών εργασιών. Η δεύτερη δόση χορηγείται μετά την εκτέλεση των απαιτουμένων συμπληρωματικών εργασιών και είναι ίση με τη δαπάνη αυτών. β)Όταν πρόκειται για αγορά κατοικίας ημιτελούς ή της οποίας δεν έχει γίνει έναρξη των εργασιών η καταβολή γίνεται σε δύο δόσεις ανάλογα με την πρόοδο των εργασιών. α)Μετά την κατασκευή του φέροντος σκελετού και των τοιχοποιϊών χορηγείται το 60% του όλου ποσού. β)Μετά την εκτέλεση όλων των εργασιών, εκτός από τις κλειδαριές, τα τζάμια και τους χρωματισμούς, χορηγείται το 40% του όλου ποσού. 6.Για την καταβολή κάθε δόσης, όπως προηγούμενα προσδιορίστηκαν απαραίτητη προϋπόθεση είναι η προσκόμιση από τον δανειοδοτούμενο πιστοποίησης για την πρόοδο των εργασιών, η οποία εκδίδεται από τις αρμόδιες Τεχνικές Υπηρεσίες του ΟΕΚ μετά την σύνταξή του δανειστικού συμβολαίου. Ο τύπος των εντύπων των τεχνικών Εκθέσεων και των Πιστοποιήσεων θα καθορίζεται με αποφάσεις του Δ.Σ. του ΟΕΚ. 7.Τα δάνεια του προγράμματος αυτού θα είναι στο σύνολό τους άτοκα και θα εξοφλούνται σε 25 χρόνια σε συνεχείς εξαμηνιαίες ισόποσες άτοκες δόσεις. Η καταβολή της πρώτης δόσης θα αρχίζει δύο χρόνια μετά τη λήξη ολόκληρου του ποσού του δανείου. Αν δεν εξοφληθεί εμπρόθεσμα η ληξιπρόθεσμη δόση, οφείλεται ο νόμιμος τόκος υπερημερίας. (Μετά τη σελ. 68,936) Σελ. 68,937 Τεύχος 1293-Σελ. 91 Οργανισμός Εργατικής Κατοικίας 15.Β.β.96 8.Για την εξασφάλιση των χορηγουμένων δανείων εγγράφεται πρώτη ή δεύτερη υποθήκη υπέρ του ΟΕΚ σύμφωνα με τα ισχύοντα για τα χορηγούμενα δάνεια για αγορά κατοικίας κατά τα οριζόμενα στο άρθρ.27 του Κανονισμού «Περί προϋποθέσεων παροχής κατοικίας και δανείων υπό του ΟΕΚ». Για την εγγραφή β΄ υποθήκης απαραίτητη προϋπόθεση είναι να μην απαγορεύεται τούτο ρητά από το φορέα που προηγήθηκε της υποθήκης και η αξία του ακινήτου, μετά από εκτίμηση των τεχνικών υπηρεσιών του ΟΕΚ να καλύπτει το σύνολο των δύο δανείων. 9.Κατά τα λοιπά ισχύουν τα οριζόμενα στην αριθ. 53126/1.10.1986 απόφαση του Υπουργού Εργασίας. 